**J e l e n t é s**

Balatonhenye Önkormányzata Képviselő-testületének  
2017. április 25-i nyilvános ülésére

Tárgy: Jelentés a lejárt határidejű képviselő-testületi határozatok végrehajtásáról.

Előterjesztő: Kovács Csaba Károly polgármester

A Képviselő-testület lejárt határidejű határozatainak végrehajtásáról az alábbiakban számolok be:

**2/2017. (II. 15.) HATÁROZATA**

***A Kővágóörsi Közös Önkormányzati Hivatal 2017. évi költségvetésének elfogadásáról***

Balatonhenye Község Önkormányzata a Kővágóörsi Közös Önkormányzati Hivatal 2017. évi költségvetését elfogadja azzal, hogy

a) a 2017. évi költségvetés kizárólag kötelező feladatokat tartalmaz;

b) a 2017. évi kafetéria keret bruttó 200.000 Ft/fő;

c) a Képviselő-testület a Közös Hivatal alkalmazásában állók részére munkába járás költségtérítése címen biztosítja a személyi jövedelemadóról szóló 1995. évi CXVII. törvény 25. § (2) bekezdésében meghatározott összeget

d) az adható illetmény előleg összege a felvétel időpontjában a költségvetési főösszeg 3 % - át nem haladhatja meg.

***Intézkedést nem igényel***

**3/2017. (II. 15.) HATÁROZATA**

***A belső ellenőrzési feladatok ellátásáról***

Balatonhenye Község Önkormányzata dióKépviselő-testülete a belső ellenőrzési feladatokat polgári jogi jogviszony keretében, külső szolgáltató bevonásával kívánja ellátni. Felhatalmazza a jegyzőt, hogy a Kővágóörsi Közös Önkormányzati Hivatal képviseletében kössön szerződést Kövessiné Müller Katalin egyéni vállalkozóval 2017. évre 1. 800. 000 Ft (áfa mentes) díjazásért a belső ellenőrzési feladatok ellátására, mely terjedjen ki a Kővágóörsi Közös Önkormányzati Hivatalra, a Hivatalt alkotó önkormányzatokra, ezen önkormányzatok tagságával működő társulásokra és a Hivatalhoz rendelt költségvetési szervekre.

Vállalja, hogy a belső ellenőrzési feladatok ellátásáért fizetendő díjazás lakosságarányosan rá eső részét a Kővágóörsi Közös Önkormányzati Hivatal részére 2017. július 31-éig átadja.

Felelős: dr. Szabó Tímea, jegyző

Határidő: azonnal.

***Belső ellenőr döntésről értesítve***

**4/2017. (II. 15.) HATÁROZATA**

***A Kővágóörsi Közös Önkormányzati Hivatal***

***2017. évi közbeszerzési tervéről***

Balatonhenye Község Önkormányzata Képviselő-testülete a közbeszerzésekről szóló 2015. évi CXLIII. törvény 42.§-a alapján a Kővágóörsi Közös Önkormányzati Hivatal, mint ajánlatkérő által 2017. évben lefolytatandó közbeszerzési eljárások éves tervét nemleges megjelöléssel jóváhagyja.

Felelős: dr. Szabó Tímea, jegyző

Határidő: folyamatos.

***Intézkedést nem igényel***

**5/2017. (II. 15.) HATÁROZATA**

***Kötelező felvételt biztosító általános iskolai körzethatárok véleményezéséről***

Balatonhenye Község Önkormányzata Képviselő-testülete a Veszprém Megyei Kormányhivatal Veszprémi Járási Hivatal által elkészített a kötelező felvételt biztosító általános iskolai körzethatárokat meghatározó tervezetet megismerte, és az előterjesztés szerinti tartalommal azt elfogadja.

Képviselő-testület felkéri a jegyzőt, hogy a határozatot a Veszprém Megyei Kormányhivatal Veszprémi Járási Hivatal részére küldje meg.

Felelős: Kovács Csaba Károly, polgármester

Határidő: 2017. február 15.

***Kormányhivatal döntésről értesítve***

**10/2017. (II. 21.) HATÁROZATA**

***Az Önkormányzat saját bevételei és adósságot keletkeztető ügyleteiből***

***eredő fizetési kötelezettsége megállapításáról***

Balatonhenye Község Önkormányzata Képviselő-testülete az államháztartásról szóló 2011. évi CXCV. törvény 29/A.§-a alapján az önkormányzat saját bevételeinek, valamint a Magyarország gazdasági stabilitásáról szóló 2011. évi CXCIV. törvény 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét az alábbiakban foglaltak szerint állapítja meg:

Saját bevételek összege:

2017. 7.150 ezer Ft

2018. 7.150 ezer Ft

2019. 7.150 ezer Ft

2020. 7.150 ezer Ft

Adósságot keletkeztető ügyletekből eredő fizetési kötelezettségek:

2017. 0 Ft

2018. 0 Ft

2019. 0 Ft

2020. 0 Ft

***Intézkedést nem igényel***

**13/2017. (II. 21.) HATÁROZATA**

***A polgármester tiszteletdíjának megállapításáról***

Balatonhenye Község Önkormányzata Képviselő-testülete Kovács Csaba Károly, polgármester tiszteletdíját a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 71. § (5) bekezdése alapján 2017. január 1-jétől havi 149. 576 Ft-ban állapítja meg.

A polgármester az Mötv. 71. § (6) bekezdése alapján havonta 22. 436 Ft – tiszteletdíja   
15 %-ának megfelelő - összegű költségtérítésre jogosult.

Utasítja az alpolgármestert, hogy intézkedjen a polgármester járandóságai havi rendszerességgel történő kifizetése iránt.

Felelős: György Csaba Bernát, alpolgármester

Határidő: azonnal.

***Tiszteletdíj kifizetése megtörtént, illetve folyamatos***

**15/2017. (II. 21.) HATÁROZATA**

***Az alpolgármester tiszteletdíjának megállapításáról***

Balatonhenye Község Önkormányzata Képviselő-testülete György Csaba Bernát, alpolgármester tiszteletdíját a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 80. § (2) bekezdése alapján 2017. január 1-jétől havi 52.352 Ft-ban állapítja meg.

Az alpolgármester az Mötv. 80. § (3) bekezdése alapján havonta 7.853 Ft - tiszteletdíja 15 %-ának megfelelő - összegű költségtérítésre jogosult.

Az alpolgármester tiszteletdíja 2017. január 1. napjától az általa tett tiszteletdíjról való lemondásra tekintettel bruttó 37.450.- Ft/hó.

Utasítja a polgármestert, hogy intézkedjen az alpolgármester járandóságai havi rendszerességgel történő kifizetése iránt.

Felelős: Kovács Csaba Károly, polgármester. Határidő: azonnal.

***Tiszteletdíj kifizetése megtörtént, illetve folyamatos***

**16/2017. (II. 21.) HATÁROZATA**

***A 2017. évi közbeszerzési tervről***

Balatonhenye Község Önkormányzata Képviselő-testülete a közbeszerzésekről szóló 2015. évi CXLIII. törvény 42.§-a alapján az Önkormányzat, mint ajánlatkérő által 2017. évben lefolytatandó közbeszerzési eljárások éves tervét nemleges megjelöléssel jóváhagyja.

Megbízza a polgármestert, hogy az esetlegesen közbeszerzéssel érintett fejlesztéseket, beruházásokat kísérje figyelemmel.

Felelős: Kovács Csaba Károly polgármester

Határidő: folyamatos.

***Intézkedést nem igényel***

**18/2017. (II. 21.) HATÁROZATA**

***A falugondnoki szolgálat 2017. évi továbbképzési terve jóváhagyásáról***

Balatonhenye Község Önkormányzata Képviselő-testülete a falugondnok részére továbbképzési tervet nem készít, tekintettel arra, hogy a falugondnoknak az öregségi nyugdíjkorhatár eléréséhez öt évnél rövidebb idő van hátra, így a továbbképzési kötelezettség alól mentesül. Utasítja a polgármestert, hogy a döntésről a falugondnokot tájékoztassa.

***Falugondnok döntésről értesítve***

**19/2017. (II. 21.) HATÁROZATA**

***A szociális és gyermekjóléti alapellátások intézményi   
térítési díjainak meghatározásáról***

Balatonhenye Község Önkormányzat Képviselő-testülete a Tapolca Környéki Önkormányzati Társulás Társulási Tanácsa a fenntartásában működő Balaton-felvidéki Szociális, Gyermekjóléti és Háziorvosi Ügyeleti Szolgálat által biztosított szociális és gyermekjóléti alapellátások intézményi térítési díjainak meghatározásáról szóló előterjesztést megtárgyalta.

Az előterjesztésben javasolt térítési díjakba mentességet, kedvezményt nem biztosít.

Felkéri a polgármestert, hogy a döntésről szóló határozatot küldje meg a Társulás elnökének további intézkedés végett.

Felelős: Kovács Csaba Károly polgármester. Határidő: 2017. március 31.

***Társulás döntésről értesítve***

**20/2017. (II. 21.) HATÁROZATA**

***A települési adóval kapcsolatos törvényességi felhívásról***

Balatonhenye Község Önkormányzata Képviselő-testülete a Veszprém Megyei Kormányhivatal VEB/005/507/2017. számú törvényességi felhívásával egyetért, az abban leírtakat elfogadja, és az alapján az alábbi intézkedést teszi:

a települési adóról szóló rendeletet felülvizsgálja, és módosítja.

Felelős: Kovács Csaba Károly, polgármester

Határidő: 2017. március 30.

***Kormányhivatal döntésről értesítve***

**21/2017. (II. 21.) HATÁROZATA**

***A 63/2016. (IX. 21.) határozat módosításáról***

Balatonhenye Község Önkormányzata Képviselő-testülete a településrendezési eszközök elkészítésére beérkezett plusz költséggel kibővült árajánlatot elbírálta és az alábbi álláspontot alakította ki:

A Váterv95 Tervező és Szolgáltató Kft (1012 Budapest, Logodi u. 50.) módosított ajánlatát 1.700.000 Ft + ÁFA összegben elfogadja.

Felkéri a polgármestert, hogy a Váterv95 Tervező és Szolgáltató Kft-t a döntésről értesítse.

Felelős: Kovács Csaba Károly polgármester   
Határidő: azonnal.

***Váterv95 Kft döntésről értesítve***

**22/2017. (II. 21.) HATÁROZATA**

***Gázló Környezet- és Természetvédő Egyesület támogatásának elszámolásáról***

Balatonhenye Község Önkormányzata Képviselő-testülete, a Gázló Környezet- és Természetvédő Egyesület (8253 Révfülöp, Villa Filip tér 7.) részére nyújtott, 2016. évre vonatkozó támogatással való elszámolást elfogadja.

Felelős: Kovács Csaba Károly polgármester Határidő: azonnal.

***Intézkedést nem igényel***

**23/2017. (II. 21.) HATÁROZATA**

***Ingatlanok értékesítési szándékáról***

Balatonhenye Község Önkormányzata Képviselő-testületének szándékéban áll a Balatonhenye 5/2. hrsz-ú, kivett, gazdasági épület, udvar művelési ágú, 318 m2 területű, valamint a Balatonhenye 603. hrsz-ú, rét művelési ágú, 1578 m2 területű ingatlan értékesítése, melynek érdekében elhatározza, hogy az ingatlanokról értékbecslést készíttet.

Felkéri a polgármestert az értékbecslések elkészíttetésére.

Felelős: Kovács Csaba Károly, polgármester. Határidő: 2017. március 31.

***Értékbecslés megrendelése megtörtént***

**24/2017. (II. 21.) HATÁROZATA**

***A helyi környezet védelméről szóló önkormányzati   
rendelet felülvizsgálatáról***

Balatonhenye Község Önkormányzata Képviselő-testülete a helyi környezet védelméről szóló 8/2008. (V. 13.) önkormányzati rendeletét megvizsgálta, és az alábbi álláspontot alakította ki:

A rendeletet módosítani kívánja az alábbiak szerint:

- a jelenlegi 2. § módosul az előterjesztésben szereplő a.) pont alapján, úgy, hogy a (3) bekezdésben a „naponta” szó törlésre kerül, továbbá

- d.) pont és a c.) pont kerüljön bele,

- továbbá, ahol a közterületi ingatlant patak szeli át, ott a patak partig tart az ingatlanhasználó kötelezettsége.

***Rendelet elkészítése folyamatban***

**25/2017. (II. 21.) HATÁROZATA**

Balatonhenye Község Önkormányzata Képviselő-testülete az óvodában nyújtott étkeztetés térítési díjáról szóló rendelet módosítását az előterjesztés szerint elfogadásra javasolja.

Képviselő-testület felkéri a polgármestert, hogy a döntésről Köveskál Község Polgármesterét értesítse.

Felelős: Kovács Csaba Károly polgármester. Határidő: 2017. március 10.

***Köveskál Önkormányzata a döntésről értesítve***

**28/2017. (III. 20.) HATÁROZATA**

Balatonhenye Község Önkormányzata Képviselő-testülete, mint a Tapolca KörnyékiÖnkormányzati Társulás tagja a jelen határozatban foglaltak szerint nyilatkozik arra , hogy a Társulás által fenntartott Balaton – felvidéki Szociális , Gyermekjóléti és Háziorvosi Ügyeleti Szolgálatnál a létszámcsökkentéssel érintett **„gépkocsi vezető”** álláshelyen foglalkoztatott – közalkalmazotti jogviszonyban töltött idejének megszakítás nélküli - foglalkoztatására a települési önkormányzatnál, vagy az általa alapított más szervnél, az előreláthatólag megüresedő álláshelyeken vagy a tervezett új álláshelyeken, szervezeti változás, feladatátadás következtében a kérelem benyújtójának fenntartói körén kívüli munkáltatónál nincs lehetőség.

Balatonhenye Község Önkormányzata Képviselő-testülete a létszámleépítéssel kapcsolatos egyszeri költségvetési támogatás igénylésének Magyar Államkincstárhoz történő benyújtását támogatja, azzal egyetért.

Felkéri a képviselő-testület a polgármestert, hogy a döntésről a Társulás elnökét a határozat megküldésével értesítse.

Felelős: Kovács Csaba Károly polgármester  
Határidő: 2017. március 20.

***Társulás döntésről értesítve***

**BALATONHENYE KÖZSÉG ÖNKORMÁNYZATA   
KÉPVISELŐ-TESTÜLETÉNEK**

**/2017. (IV. 25.) HATÁROZATA**

**Jelentés elfogadásáról**

Balatonhenye Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Balatonhenye, 2017. április 19.

Kovács Csaba Károly polgármester